Imiren-nni, ad ttnadin imiren-nni ɣef winna, winna iruḥ ɣer lǧamaɛ, iruḥ ɣer lǧamaɛ akken s yiwen n uṣebbaḍ, yeṭṭes di lǧamaɛ. Nudan-d akk taddart ur t-ufin ara, yenṭeq-d yiwen, yennaas : “ Atan walaɣ yiwen di lǧamaɛ, n urgaz, atan yeṭṭes dinna ”. Ruḥen akken kan wwḍen ɣer din, jebden-d aḍar-is, qassen-as aṣebbaḍ-nni dinna, ar lḥal yenna-as ṣelṭan, yenna-as : “ Win yenɣan talafsa-agi ”, yenna-as : “ Ad as-fkaɣ yelli baṭel ”, yenna-as : “ Ad as-arnuɣ tayuga n ṭṭbel, ad as-arnuɣ tirect n yidrimen, ad as-arnuɣ diɣ netta ad yili d ṣelṭan, nekk ad iliɣ d lwazir seddaw-as, win yenɣan talafsa-agi ”. Dɣa kul yiwen yeqqar-as : “ D nekk, d nekk ”, ad t-ɛarḍen aṣebbaḍ-nni wa mezzi, wa meqqer, ur d-yezgi ula i yiwen, niɣam wwḍen imiren ɣer wagi n lǧamaɛ dɣa jebden-as-d aḍar-is, qissen-as aṣebbaḍ-nni, yezga-as-d swaswa, dɣa yewwi-t imiren s axxam, tenna-as : “ A baba d wagi ”, taɛqel-it : “ A baba d wagi, d wagi, d wagi ”, yernu selsen-as aṣebbaḍ-nni swaswa dɣa wwin-t s axxam.